বাড়ি বানানোর জন্য জমানো টাকার উপর যাকাত দিতে হবে কি? - Jamiatul Asad Al Islamia Dhaka
প্রশ্নঃ আমি শুনেছি নিজ বাড়ির মূল্যের উপর যাকাত ফরজ হয়না। তো আমি বাড়ি করার জন্য কিছু টাকা জমিয়েছি, তার উপর জাকাত আসবে কিনা? জানালে উপকৃত হব।
উত্তরঃ হ্যাঁ, আপনি ঠিকই শুনেছেন। নিজ বাড়ির মূল্যের উপর (অর্থাৎ নিজ স্থাবর সম্পত্তি্র উপর) যাকাত ফরজ হয় না। তবে আপনি যেহেতু এখনো বাড়ি করেননি। বাড়ি করার জন্য টাকা জমিয়েছেন; যা এখনো আপনার স্থাবর সম্পদে রূপান্তরিত হয়নি, তাই এই টাকা নেসাব পরিমান হয়ে এক চন্দ্রবছর অতিবাহিত হলে তার যাকাত দিতে হবে। আপনি বাড়ি করে ফেললে তখন আর ঐ বাড়ির মূল্যের উপর যাকাত দিতে হবে না।
في الدر المختار :(3/ 267) (وثمنية المال كالدراهم والدنانير) لتعينهما للتجارة بأصل الخلقة فتلزم الزكاة كيفما أمسكهما ولو للنفقة ……. وفي رد المحتار: (2/ 262) أن الزكاة تجب في النقد كيفما أمسكه للنماء أو للنفقة، وكذا في البدائع في بحث النماء التقديري. اهـ.
وفي الهداية (1/ 96) ” وليس في دور السكنى وثياب البدن وأثاث المنازل ودواب الركوب وعبيد الخدمة وسلاح الاستعمال زكاة “
১। আদ্দুররুল মুখতার ২/২৬৭
২। আল হেদায়া ১/৯৬
৩। বাদায়েউস সানায়ে ২/ ১০১
৪। ফাতাওয়া শামী ২/২৬২
৫। আল বাহরুর রায়েক ২/২০৬
৬। ফাতাওয়া উসমানী ২/৫৮,51
পরবর্তী বিষয় ঋণের টাকা ফেরত পাওয়ার ব্যপারে অনিশ্চয়তা থাকলে তার উপর যাকাত আসবে কী?
পূর্ববর্তী বিষয় মুনাদ নামের অর্থ কী?